[{"text_idx": "#000001", "text": "Disgrifiad o\u2019r llun, Mae'r ysbubor newydd ar dir teulu Mr Dole, arweinydd y cyngor sir"}, {"text_idx": "#000002", "text": "Mae cynghorwyr Sir Gaerfyrddin wedi penderfynu rhoi caniata\u0302d i gais cynllunio teulu arweinydd y sir i godi ysgubor newydd ar eu tir - yn groes i argymhellion swyddogion cynllunio."}, {"text_idx": "#000003", "text": "Aeth aelodau'r pwyllgor cynllunio i gartre Emlyn Dole fore Mawrth cyn gwneud eu penderfyniad."}, {"text_idx": "#000005", "text": "Dywedodd y Cynghorydd Terry Davies, Llafur Gorslas ac aelod o'r pwyllgor cynllunio, nad oedd yn hapus gyda'r penderfyniad oherwydd \"... dwi yn siomedig iawn bod y datblygwyr wedi cario 'mlaen i ddatblygu ar o\u0302l y cyfarfod diwethaf."}, {"text_idx": "#000006", "text": "\"Dyma'r neges y rydyn ni yn ei rhoi i'r cyhoedd - mae'n groes i egwyddor a dw i'n methu ei gefnogi e,\" meddai Mr Davies, aelod o'r pwyllgor cynllunio.\""}, {"text_idx": "#000008", "text": "\"Mae angen pwyso a mesur y ffeithiau,\" meddai. \"Dwi'n cytuno nad oedd hwn yn adeilad newydd ond fe fydd cerrig yr ysgubor yn cael eu defnyddio fel cragen ar gyfer yr adeilad newydd, ac mae'r adeiladwyr yn ddau frawd lleol.\""}, {"text_idx": "#000011", "text": "Cafodd yr adeilad gwreiddiol ar dir fferm yn ardal Pontyberem ei ddymchwel a hynny'n groes i reolau cynllunio."}, {"text_idx": "#000013", "text": "Ond roedd swyddogion cynllunio yn anfodlon am fod yr adeilad cyfan wedi ei ddymchwel."}, {"text_idx": "#000014", "text": "Wedi ymchwiliad diweddar penderfynodd swyddogion cynllunio fod angen cyflwyno cais newydd am yr hawl i adeiladu ysgubor newydd gan fod \"gweddill muriau'r adeilad gwreiddiol wedi eu dymchwel tua Mai 2015.\""}, {"text_idx": "#000015", "text": "Mewn adroddiad roedd peiriannydd strwythurol ar ran yr ymgeisydd wedi cynghori bod angen cael gwared ar waliau oedd yn dal i sefyll oherwydd bod eu cyflwr yn gwaethygu."}]